Diari Oficial de la Generalitat Valenciana


Sumari del DOGV 8524, del 08-04-2019 (2019/2992)

RESOLUCIÓ de 22 de març de 2019, del director de l'Institut Valencià dArt Modern (IVAM), per la qual s'acorda la publicació de la Carta de Serveis de l'Institut.
-----------------------------------------------------------------------------------------------------------------------------------------------------------------

### Dades del document

Número de DOGV
:   8524

Data del DOGV
:   08-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2992


Data del document
:   22-03-2019

Organisme emissor
:   Institut Valencià d'Art Modern, IVAM

Tipus de document
:   Resolució

Descriptors 

:   * norma de qualitat

RESOLUCIÓ de 22 de març de 2019, del director de l'Institut Valencià dArt Modern (IVAM), per la qual s'acorda la publicació de la Carta de Serveis de l'Institut. [2019/2992]  
El Decret 41/2016, de 15 d'abril, del Consell, pel qual s'estableix el sistema per a la millora de la qualitat dels serveis públics i l'avaluació dels plans i programes en l'Administració de la Generalitat i el seu sector públic instrumental té per objecte regular els instruments generals del sistema per a la millora de la qualitat de l'Administració de la Generalitat i el seu sector públic instrumental, amb la finalitat de garantir a la ciutadania la prestació d'uns serveis públics de qualitat, així com l'establiment de directrius per a l'avaluació del compliment i resultats dels seus plans i programes i la seua publicitat corresponent.  
  
En el capítol III del decret esmentat es defineix el sistema de gestió de les cartes de serveis com un instrument de millora contínua dels serveis, per mitjà del qual les organitzacions públiques informen sobre els compromisos de qualitat dels serveis que gestionen i presten, en resposta a les necessitats i expectatives de la ciutadania, i a la demanda de transparència en l'activitat pública.  
Per la seua condició d'instrument de millora, les cartes de serveis es configuren com un autèntic sistema de gestió i, en aquest sentit, tota la informació bàsica de les cartes de serveis serà gestionada de manera uniforme i centralitzada per l'òrgan directiu responsable en matèria de gestió i millora de la qualitat dels serveis públics i recolzarà en una aplicació informàtica corporativa, en la qual s'introduiran totes les dades corresponents a l'evolució dels objectius i indicadors associats als compromisos de qualitat, de manera que s'efectuarà tant el seu control i seguiment, com la gestió completa dels aspectes essencials de les cartes.  
  
En exercici de les competències previstes en l'article 17 del Decret 41/2016, de 15 d'abril, la Sotssecretaria de Transparència, Responsabilitat Social, Participació i Cooperació ha emés, amb data 19 de novembre de 2018, un informe favorable a la proposta de la Carta de Serveis presentada davant d'aquest òrgan per l'IVAM. Així mateix, el document ha sigut aprovat pel Consell Rector de l'IVAM el 19 de desembre de 2018 perquè en siga sabedor.  
Per tot el que s'ha exposat, resolc:  
  
Primer  
Publicar la Carta de Serveis de l'IVAM que s'incorpora com a annex d'aquesta resolució.  
  
Segon  
La Carta de Serveis de l'IVAM estarà a la disposició de la ciutadania a través la pàgina institucional de la Generalitat Valenciana http:// www.gva.es/carta i de la pàgina web de l'IVAM https://www.ivam.es/es/ivam-obert-portal-de-transparencia/relacion-con-la-ciudadania/, sense perjudici d'altres accions de comunicació que pogueren realitzar-se.  
  
Tercer  
La present resolució es publicarà en el Diari Oficial de la Generalitat Valenciana (DOGV).  
  
València, 22 de març de 2019.- El director de l'IVAM: José Miguel García Cortés.  
  
  
CARTA DE SERVEIS DE L'IVAM  
  
MISSATGE GENERAL   
L'Administració Pública Valenciana ha d'adaptar-se als nous reptes i necessitats de la societat i per això ha de modernitzar i millorar de forma contínua els serveis públics que presta. La Generalitat assumeix aquest repte i amb aquest fi incorpora, dins de la seua política de modernització, el projecte Cartes de Serveis com un instrument de millora a través del qual la ciutadania podrà exigir la prestació d'uns serveis públics amb les màximes garanties de qualitat i conéixer en tot moment el seu grau de compliment.  
La Generalitat contribueix així a donar resposta a l'exigència continguda en l'Estatut d'Autonomia de la Comunitat Valenciana que estableix i proclama, en el seu article 9, el dret general que tenen tots els seus ciutadans i ciutadanes a disfrutar d'uns serveis públics de qualitat.  
  
COMPROMÍS INSTITUCIONAL  
L'IVAM és una entitat de dret públic de la Generalitat Valenciana, dedicada a la tutela, foment, difusió i recerca de l'art modern i contemporani, amb tres objectius fonamentals: custòdia, adquisició i presentació de la col·lecció; organització d'exposicions temporals; i desenvolupament d'activitats culturals encaminades al coneixement i difusió de les arts plàstiques internacionals, com a seminaris, tallers didàctics, servei de biblioteca, documentació i recerca i publicacions especialitzades.  
  
El nostre compromís amb la ciutadania és millorar la gestió per al gaudi de les col·leccions d'art contemporani, sintetitzant la visió de la història de les imatges i les idees d'una manera accessible i ràpida, i ajudant a la seua comprensió amb una adequada informació de tots els aspectes relatius a l'expressió i creació artístiques.  
La direcció de l'IVAM  
  
SERVEIS   
L'Institut Valencià d'Art Modern, IVAM, té com a objectiu el desenvolupament de la política cultural de la Generalitat Valenciana en l'àmbit del coneixement, tutela, foment i difusió de l'art modern, pel seu caràcter internacional i d'avantguarda.  
Per al compliment de les nostres finalitats, prestem els següents serveis:  
1. Adquisició, presentació i recerca dels fons de la Col·lecció.  
  
2. Organització d'exposicions temporals.  
3. Visites guiades.  
4. Tallers didàctics.  
5. Biblioteca i Centre de Documentació.  
6. Publicacions.  
7. Amics de l'IVAM.  
8. Beques de formació i perfeccionament.  
9. Altres activitats culturals: \* Cicles de conferències \* Cicles de cinema \* Concerts \* Cursos  
\* Presentació de llibres \* Taules redones \* Tertúlies literàries  
10. Informació i difusió diària a través de Xarxes Socials (Facebook, Twitter, Instagram, Youtube, Pinterest, G+).  
11. Recerca sobre estudis artístics a través de la Càtedra de segle XX i XXI.  
12. Informació de totes les nostres activitats a través de la pàgina web del museu.  
A més, l'IVAM posa a la disposició del públic els serveis de venda de catàlegs, cafeteria i la possibilitat de lloguer d'espais.  
Assumim la responsabilitat d'aconseguir un enriquiment cultural a través de la difusió de l'art del segle XX i XXI.  
  
COMPROMISOS I INDICADORS   
  
1. Programem cada any un mínim de 10 exposicions temporals  
% del compliment del nombre mínim d'exposicions noves Valor objectiu  
 100 %  
2. Informem del contingut de les exposicions en la pàgina web i als visitants amb el lliurament gratuït dels fullets informatius en tres idiomes.  
% d'exposicions amb documentació informativa en fullets, catàlegs i/o web Valor objectiu  
 100 %  
3. Atenem les sol·licituds de reserva per a la realització de tallers educatius pels grups escolars, de manera immediata quan se sol·liciten presencial o telefònicament.  
% de sol·licituds de reserva ateses immediatament  
 Valor objectiu  
 95 %  
4. Atenem les sol·licituds de reserva per a la realització de tallers educatius pels grups escolars en un termini màxim de 3 dies hàbils quan les sol·licituds es presenten per mitjans telemàtics.  
% de sol·licituds de reserva ateses en un termini màxim de 3 dies hàbils Valor objectiu  
 95 %  
5. Responem a les sol·licituds d'informació del fons documental en un termini màxim de 3 dies hàbils.  
% de sol·licituds d'informació ateses en un termini màxim de 3 dies hàbils Valor objectiu  
 90 %  
6. Responem a tots els suggeriments i queixes per escrit i en l'idioma que es reben, en un termini màxim de 15 dies hàbils.  
% de respostes a suggeriments i queixes ateses en un termini màxim de 15 dies hàbils Valor objectiu  
 95 %  
  
  
AJUDE'NS A PRESTAR UN MILLOR SERVEI  
Si vol presentar una queixa, suggeriment o agraïment, sobre qualsevol aspecte general del servei rebut o específicament per incompliments dels compromisos de qualitat explicitats en la carta, pot realitzar-ho a través dels impresos normalitzats que trobarà en qualsevol de les oficines d'assistència en matèria de registre de la Generalitat, el telèfon 012 o a través de la seu electrònica del Portal www.gva.es on es permet la tramitació telemàtica en la direcció web que es detalla a continuació  
  
https://sede.gva.es/va/web/sede\_electronica/sede\_quejas\_y\_sug.  
A més, pot realitzar un seguiment del grau de compliment d'aquesta carta de serveis a través de la pàgina www.gva.es/carta.  
En cas de detectar algun error, li preguem ens ho comunique com més prompte millor per tal de poder corregir-ho.  
ON ESTEM  
Telèfon d'informació i atenció al client  
96 317 66 00  
  
Horari del Museu  
De dimarts a diumenge  
De 10.00 h a 19.00 h  
Divendres de 10.00 h a 21.00 h  
Dilluns: tancat.  
1 de gener i 25 de desembre: tancat.  
Pot consultar els nostres horaris en la pàgina web  
Pàgina web  
http://www.ivam.es  
Disponibilitat de la pàgina web: 24 hores al dia, 7 dies de la setmana, excepte parades programades.